ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS

**POSĖDŽIO PROTOKOLAS**

2021 m. sausio 21 d. Nr. 1

Rokiškis

Posėdis įvyko 2021-01-21

Posėdžio pradžia 16.30 val., pabaiga 18.00 val.

Posėdžio pirmininkas – Stasys Meliūnas, Rokiškio rajono savivaldybės tarybos narys.

Posėdžio sekretorė – Rasa Baranovskienė, Socialinės paramos ir sveikatos skyriaus vyriausioji specialistė.

Dalyvavo: Rokiškio rajono savivaldybės tarybos antikorupcijos komisijos nariai - Stanislovas Dambrauskas, Lina Meilutė- Datkūnienė, Algis Čepulis, Dalia Maželienė, Zenonas Viduolis, Egidijus Vilimas, (kvorumas yra).

Kviestinai dalyviai: Rokiškio rajono savivaldybės administracijos direktorius Andrius Burnickas.

Darbotvarkė.

1. Darbotvarkės tvirtinimas.
2. Dėl Rokiškio rajono savivaldybės tarybos 2021 m. sausio 29 d. Sprendimo projekto „Dėl Rokiškio rajono savivaldybės tarybos Antikorupcijos komisijos nuostatų tvirtinimo“.
3. Dėl dokumentų ir duomenų, būtinų Antikorupcijos komisijos posėdžių darbotvarkėse įtrauktiems klausimams svarstyti, savalaikio gavimo iš savivaldybės administracijos.

4. Kiti klausimai. Komisijos narių pasisakymai, pasiūlymai.

1. SVARSTYTA. Dėl posėdžio darbotvarkės projekto tvirtinimo.

Komisijos pirmininkas Stasys Meliūnas supažindino komisijos narius su posėdžio dienotvarke. Stasys Meliūnas klausė, ar komisija neprieštarautų, kad posėdį pradėti trečiu klausimu, nes dalyvauja Rokiškio r. sav. Administracijos direktorius Andrius Burnickas. Prieštaravimų nebuvo.

Komisija pritarė „vienbalsiai“

1. NUTARTA. Pritarti Antikorupcijos komisijos posėdžio 2021 m. sausio 21 d. darbotvarkei.

2. SVARSTYTA. Dėl dokumentų ir duomenų, būtinų Antikorupcijos komisijos posėdžių darbotvarkėse įtrauktiems klausimams svarstyti, savalaikio gavimo iš savivaldybės administracijos

Komisijos pirmininkas Stasys Meliūnas, pristatydamas klausimą sakė, kad Rokiškio raj. sav. Administracijos direktoriui buvo parašyti paklausimai ir uždavė klausimą komisijos vardu Administracijos direktoriui Andriui Burnickui, ar bus vengiama atsakyti į juos. Stasys Meliūnas sakė, kad komisija dirba atsakingai ir be reikalo neklausinėja ir netrukdo valstybės tarnautojų. Stasys Meliūnas patikino, kad visi pateikiami paklausimai yra teisėti.

Andrius Burnickas išsakė iškilusias abejones dėl Antikorupcijos komisijos darbo proceso. Gavus paklausimus, buvo užklaustas komisijos pirmininkas, ar šie raštai buvo suderinti su kitais komisijos nariais, ar buvo gautas pirminis vertinimas apie galimas antikorupcines veiklas. Andrius Burnickas teigė, kad prašomi dokumentai yra ir juos galima pateiti tik, kilo klausimas dėl prašomų dokumentų kiekio ir jų prasmės, nes raštuose neįvardinta apie kokią korupcinę veiklą kalbama. Taip pat paklausimuose buvo pasigesta konkretumo ir išsamumo. Andrius Burnickas klausė, ar tikrai reikalingos sąskaitos, pirkimų, procedūrų sutartys, faktūros, procesiniai dokumentai už penkis metus. Taip pat rašte konstatuota, kad padaryta žala savivaldybės prestižui, nepradėjus aiškintis situacijos.

Algis Čepulis siūlė kalbėti apie abu pateiktus paklausimus atskirai.

Stasys Meliūnas sakė, kad rašte apie Obelių pirtį kalbama apie tai, kad kaštai yra per dideli. Apie tai kalba miestelio gyventojai, kad malkos yra ne perkamos, o atvežamos iš miško.

Zenonas Viduolis sakė, kad neturi rašto ir nežino apie ką kalbama. Elektroniniu paštu gavo tik dokumentus su Antikorupcijos komisijos nuostatais.

Stasys Meliūnas patikino, kad visiems komisijos nariams buvo išsiųstas vienodas kiekis dokumentų ir visi kiti komisijos nariai gavo.

Algis Čepulis siūlė sunumeruoti siunčiamus dokumentus.

Egidijus Vilimas sakė, kad klausimas yra apie tai, kad dokumentai turi būti pateikti posėdžiui ir juos jau būtų galima svarstyti. Įstatymas leidžia pirmininkui surinkti informaciją ir pateikti posėdžiui. Neįmanoma svarstyti klausimo, kai nėra pateiktų visų reikalingų dokumentų. Kalba gali būti tik apie terminus, jei prašomų dokumentų daug, turėtų būti duotas atitinkamas laiko tarpas jiems surinkti.

Andrius Burnickas sakė, kad yra dokumentų užsiprašoma komisijai susirinkus ir aptarus klausimą.

Algis Čepulis sakė, kad tokia tvarka yra pasenusi, nuo sausio mėn. 1 dienos galioja įstatymas dėl kitokios tvarkos, kad pirmininkas prieš teikdamas klausimą surenka dokumentus. Algis Čepulis sakė, kad administracija yra pavaldi tarnybai, o Antikorupcijos komisija yra tarybos organas. Algis Čepulis klausė kokiu reglamentu vadovaujantis neteikiami dokumentai kurių prašė komisijos pirmininkas.

Dalia Maželienė sakė, kad negavo medžiagos, kuri buvo pateikta iš Obelių gyventojų. Komisijos pirmininkas turėtu pateikti komisijai šaltinį iš kur gautos žinios dėl šio klausimo.

Stasys Meliūnas išsakė nuomonę, kad nerimtai skamba direktoriaus pasisakymai. Taip nėra, kad antikorupcijos komisija užsiima nerimtais dalykais. Žmonėms atsakymas į paklausimus turi būti duotas kuo greičiau, o neturint dokumentų sunku išsiaiškinti situaciją ir nuspręsti.

Andrius Burnickas sakė, kad dėl šios situacijos buvo kalbėta su žmonėmis, buvo reaguota į situaciją, tai buvo daryta ir gruodžio mėnesį ir anksčiau. Jam yra žinoma žmonių nuomonė, dėl Obelių pirties uždarymo.

Stasys Meliūnas atsakė Daliai Maželienei, kad kai bus gauti dokumentai, į komisijos posėdį bus pakviesti žmonės, kurie kreipėsi, jie neslepia savo pavardžių ir tai nėra slapta.

Egidijus Vilimas sakė, kad žmonės kelia versiją, kad malkų buvo sukūrenta daug malkų, kurios ne pirčiai buvo pirktos. Gavus dokumentus bus galima konkrečiai pasakyti kiek kainavo, kiek nupirkta malkų. Taip pat priminė, kad negalima neteikti informacijos ar teikti melagingą informaciją, o dėl prašomų dokumentų apimties galima tartis.

Lina Meilutė- Datkūnienė pritarė Egidijui Vilimui. Tai pat sakė, kad turėtų būti ramesnės emocijos ir laikomasi rimtis posėdžio metu. Lina Meilutė- Datkūnienė teigė, kad ir ji buvo sulaukusi skambučių dėl Obelių pirties, bet atsakyti nieko negalima, kol nėra faktų. Yra tikslinga turėti ir matyti informaciją, kad būtų galima viską išsiaiškinti ir uždaryti klausimą.

Andrius Burnickas sakė, kad niekur nebuvo pasakyta, kad atsisakoma teiti informaciją, kalbama tik apie formuluotes ir problemos sukonkretinimą.

Lina Meilutė- Datkūnienė sakė, kad į tai turėtų būti atsižvelgta ateityje.

Stasys Meliūnas dėkojo už nuomonę Linai Meilutei- Datkūnienei, kad neturėtų būti aukštų tonų ir netinkamos retorikos. Taip pat patikino, kad nelinki nieko blogo administracijai ir perteklinės informacijos neprašo. Stasys Meliūnas sakė, kad dokumentų prašymas sutrumpina klausimų svarstymą ir sprendimų priėmimą. Taip galima daug greičiau duoti atsakymą žmonėms.

Stanislovas Dambrauskas klausė, ar šis klausimas ne per plačiai nagrinėjamas.

Andrius Burnickas kalbėjo apie antrą raštą, dėl nupirktų telefonu ir klausė, kodėl reikia pateikti visų pirktų mobilių telefonų pirkimo-pardavimo sutarčių ir sąskaitų- faktūrų, bei pareigybių sąrašo, kai telefonas nupirktas tik vienam skyriaus vedėjui. Andrius Burnickas sakė, kad neatsisako pateiti dokumentų ir paaiškino, kad telefonas nupirktas Vitaliui Giedrikui, einančiam operacijų vadovo pareigas, nes juo naudojasi nuolat, septynias dienas per savaitę. Andrius Burnickas sakė, kad telefono vitrininė kaina yra apie 800 eurų, tačiau jis buvo pirktas iš Bitės kontraktinės subsidijos, tai telefono kaina yra 4,50 euro ir tai įrodantis dokumentas bus pateiktas.

Stasys Meliūnas sakė, kad įvardintas vienas vedėjas bet yra kalbama ir apie kitus vadovus, tik neminimos pavardės.

Algis Čepulis sakė, kad tiki ką sako administracijos direktorius, bet klausė, kokia turėtų būti komisijos reakciją į tokio pobūdžio signalą. Tokiu atveju negalima elgtis aplaidžiai, nes esame komisijoje kuri turi padėti užkardyti panašaus pobūdžio veiksmus, jei tokie yra. Taip pat svarbu išsiaiškinti situaciją ir atsakyti paklausėjui.

Andrius Burnickas patikino, kad neatsisako pateikti dokumentų į raštus pagal galimybes jie bus pateiti operatyviai, tik ateityje norėtų raštuose konkretumo.

Zenonas Viduolis, sakė, kad nerado savo elektroniniame pašte dalies siųstų dokumentų.

Egidijus Vilimas sakė, kad yra komisijos sekretorė ir ji turėtų pasirūpinti siunčiamais dokumentais. Tam pritarė ir Algis Čepulis.

Lina Meilutė- Datkūnienė sakė, kad reikėtų neišplėsti formuluotės siunčiamose užklausose ir konkrečiau jas suformuluoti.

Komisija pritarė „vienbalsiai“

2. NUTARTA:

Išklausius savivaldybės administracijos direktorių ir komisijos narių pasisakymus bendru sutarimu padaryta išvada, kad kai kurie neaiškumai, kylantys administracijos direktoriui dėl atsakymų į Antikorupcijos komisijos pirmininko parengtus raštus būtinumo, pateiktinų dokumentų ir informacijos apimčių, išsiaiškinti, priimtas savivaldybės administracijos direktoriaus Andriaus Burnicko pažadas parengti atsakymus ir pateikti dokumentus, nurodytus pateikti Antikorupcijos komisijos pirmininko parengtuose raštuose. Tuo klausimo nagrinėjimas baigtas.

3. SVARSTYTA. Dėl Rokiškio rajono savivaldybės tarybos 2021 m. sausio 29 d. Sprendimo projekto „Dėl Rokiškio rajono savivaldybės tarybos Antikorupcijos komisijos nuostatų tvirtinimo.

Stasys Meliūnas pristatė klausimą ir išsamiai supažindino komisiją su keičiamais Antikorupcijos komisijos nuostatų 8.5, 11, 12 19.2 punktais ir pristatė naujus Antikorupcijos komisijos nuostatų 8.6, 12¹, 16¹, 16², 18.3 ir 19.2 punktus.

Zenonas Viduolis klausė, kol nėra patvirtinti nauji nuostatai, ar galima buvo prašyti viešųjų pirkimų dokumentų dėl telefonų.

Stasys Meliūnas paaiškino, kad visuose procesiniuose dokumentuose, visuose reglamentuose galioja įstatymų hierarchija ir svarbiausias yra Vietos savivaldos įstatymas kuriuo ir buvo vadovautasi.

Egidijus Vilimas sakė, kad įstatymas ne tik leidžia, bet ir uždeda didelę prievolę. Egidijus Vilimas siūlė kitame posėdyje turėti 2021 m. viešųjų pirkimų planą ir komisijoje išsirinkti keletą sričių kurias galima būtų peržiūrėti siekiant prevenciškai užtikrinti, kad nebūtų pažeidimų. Apie tai turėtų žinoti ir administracija ir viešuosius pirkimus vykdantys darbuotojai. Šis darbas būtų ne tik prevencinė veikla bet ir užkirstų kelią organizaciniams trūkumams.

Stasys Meliūnas sutiko su Egidijaus Vilimo pasiūlymu, sakydamas, kad Antikorupcinės komisijos veikla pagrinde yra prevencinė, kuri gali padėti apsaugoti nuo klaidų ir korupcijos pasireiškimo požymių.

Egidijus Vilimas išsakė nuomonę dėl informacijos teikimo, kad kiekvienas tarybos narys turi gauti informaciją. Tarybos reglamente parašyta, kad informacija, tarybos metu turi būti pateikta tik susijusi su nagrinėjamais klausimais. Ne tarybos metu, tarybos narys turi gauti informaciją visais klausimai, pagal teise aktais nustatytą laiką.

Zenonas Viduolis, džiaugėsi, kad yra 18.3. punktas pagal kurį komisijos pirmininkas turi teisę gauti komisijos įgaliojimams vykdyti reikalingą informaciją iš valstybės ar savivaldybės institucijų, įstaigų ir valstybės ar savivaldybės valdomų įmonių. Taip pat padėkojo komisijos pirmininkui už kruopščiai atliktą darbą ir puikiai paruoštą dokumentą.

Stasys Meliūnas sakė, kad įstatymų leidėjas tobulėja, taip pat tobulėja ir antikorupcinės komisijos darbas. Kai nėra reglamentuota įstatymais, visada yra galimybė paneigti, prisikabinti ir ieškoti papildomų reikalavimų. Stasys Meliūnas siūlė balsuoti dėl naujai parengtų nuostatų, kurie bus tvirtinami taryboje.

Komisija pritarė „vienbalsiai“

3. NUTARTA: pritarti Rokiškio rajono savivaldybės tarybos 2021 m. sausio 29 d. Sprendimo projektui „Dėl Rokiškio rajono savivaldybės tarybos Antikorupcijos komisijos nuostatų tvirtinimo“.

4. SVARSTYTA Kiti klausimai. Komisijos narių pasisakymai, pasiūlymai.

Stasys Meliūnas pakvietė komisijos narius pasisakyti jiems rūpimomis temomis.

Lina Meilutė- Datkūnienė siūlė pranešti apie vyksiantį komisijos posėdį prieš keletą dienų.

Algis Čepulis sakė, kad posėdžiai vyksta pastoviu laiku kiekvieno mėnesio trečią ketvirtadienį.

Egidijus Vilimas džiaugėsi komisijos darbu, gyrė gerai paruoštus klausimus ir siūlė pranešti iš anksto tik tada jei komisijos posėdis neįvyks.

Stasys Meliūnas padėkojo Linai Meilutei- Datkūnienei už geras mintis posėdžio metu ir pasidžiaugė, kad per žiniasklaidą rodomi piešiniais ant daugiabučių Juodupės mstl. Šis projektas yra labai pozityvus ir gerai nuteikia žmones, o viena iš organizatorių yra Lina Meilutė- Datkūnienė.

Lina Meilutė- Datkūnienė sakė, kad didelis indėlis į šį projektą yra bendruomenės, ir kad yra daugiau teigiamų ir gražių dalykų kuriuos reikėtų rodyti, ne tik bendruomenės, rajono lygmeniu. Taip pat išsakė mintį, kad pozicija ir opozicija turėtų dirbti rajono labui karu bendradarbiaudamos.

Algis Čepulis sutiko, kad svarbu gerų darbai sukeliantys geras emocija turėtų būti skleidžiami labiau, prie to turėtų prisidėti rajono viešosios komunikacijos. Taip pat sakė, kad norėtųsi, jog iš administracijos nebūtų jaučiama antipatija.

Egidijaus Vilimo nuomone Administracijos direktorius iš posėdžio išėjo su gera nuostata.

Zenonas Viduolis siūlė dažniau kviesti Administracijos direktorių i antikorupcijos komisijos posėdžius.

Stasys Meliūnas sakė, kad Administracijos direktorius ir pavaduotojas žinodami komisijos darbotvarkę galėtų patys inicijuoti patys dalyvavimą posėdyje. Pakvietimai irgi nėra priešiški, o svarbiausia yra konstruktyvus susitarimas, kad būtų priimtas bendras sprendimas.

Stanislovas Dambrauskas , sakė, kad medžiagą komisijos nariams turėtų siųsti komisijos sekretorė.

Pastaba. Komisijos posėdžio eigai fiksuoti buvo daromas vaizdo įrašas, kuris saugomas kompiuterinėje laikmenoje.

Posėdžio pirmininkas Stasys Meliūnas

Posėdžio sekretorė Rasa Baranovskienė